Domino Christo et beati Petri apostoli et servis suis, domno abati Aymardi, sive cum aliis servis sancti Petri, ad Cluniaco monasterio, venditores Gunduldricus et Droonus, vendimus vobis de res nostras qui sunt sitas in pago Matisconense, in agro Fusciaco, in villa Vercheson: hoc est vinea in Montellio vocat, quæ abet terminio a mane sancti Laurenti, a medium die via publica, a sero et a cercio sancti Petri; abet in longum de munte in vallo perticas X et VII, in uno fronte perticas XX et pedes IIIIor et dimidium, in alio fronte perticas XXX et octo et pedes VII; infra ista terminio huna medietate; et in alio loco, A Paludis vocat, vinea qui abet terminio a mane sancti Vincenti, a medium die sancti Eugendi, a sero sancti Petri, a cercio sancti Eugendi; abet in longum perticas IIIIor et pedes II, et in quisque fronte perticas VI, totum ad integrum; et de alias res totas quidquid ibi abuimus, quesitum et inquirendum, vobis vendimus, et accipimus de vobis precia solidorum XL; pro ista precia, et vendicione, in Dei nomen, habeatis potestatem, sine nullum contradicentem. Si nos, aut ullus homo, aut ullus de eredibus nostris, qui contrariare voluerit, non valeat quod repetit, uncias IIII de auro componat, et vendicio ista firma et stabilis permaneat, constibulatione subnixa. Hactum Soliniaco. S. Gunduldricus et Droonus, qui fieri et firmare rogaverunt. S. Landoinus. S. Ademarus. S. Ratulfus. S. Archimbertus. S. Hugo. S. Arbertus. S. Bragdencus. Data per manu Acardo, die sabbato, in mense settimber, anno X regnante Lutuvice rege.